Na osnovu člana 7. tačka b) i člana 36. Zakona o Centralnoj banci Bosne i Hercegovine („Službeni glasnik BiH“, br. 1/97, 29/02, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine na šestoj sjednici od 01.04.2021. godine, donosi

**ODLUKU**

**o izmjeni Odluke o utvrđivanju i održavanju**

**obaveznih rezervi i utvrđivanju naknade na iznos rezerve**

**Član 1.**

U Odluci o utvrđivanju i održavanju obaveznih rezervi i utvrđivanju naknade na iznos rezerve („Službeni glasnik BiH“, br. 30/16, 48/16, 27/19 i 4/20) član 7. mijenja se i glasi:

„Član 7.

Centralna banka na računu rezervi banke u obračunskom periodu:

1. na sredstva obavezne rezerve po osnovu osnovice u domaćoj valuti, KM - ne obračunava naknadu;
2. na sredstva obavezne rezerve po osnovu osnovice u stranim valutama i u domaćoj valuti sa valutnom klauzulom - obračunava naknadu po stopi koju primjenjuje Evropska centralna banka na depozite komercijalnih banaka (Deposit Facility Rate) umanjenu za 10 baznih poena;
3. na sredstva iznad obavezne rezerve - obračunava naknadu po stopi koju primjenjuje Evropska centralna banka na depozite komercijalnih banaka (Deposit Facility Rate).“.

**Član 2.**

Ova odluka stupa na snagu 01.06.2021. godine i objavljuje se službenim glasilima Bosne i Hercegovine.

Predsjedavajući

Broj: UV-122-01-1-946-3/21 Upravnog vijeća Centralne banke

Sarajevo, 01.04.2021. godinu Bosne i Hercegovine

GUVERNER

dr. Senad Softić